#  Zahraničný výbor

## Národnej rady Slovenskej republiky

48. schôdza výboru

Číslo: CRD – 1463/2018 ZV NR SR

 ***103.***

##### U z n e s e n i e

***Zahraničného výboru Národnej rady Slovenskej republiky***

***z 8. augusta 2018***

k návrhu stanoviska Zahraničného výboru Národnej rady Slovenskej republiky, ktorým odmieta legitimizáciu okupácie a anexie Krymu návštevou ústavných činiteľov Slovenskej republiky

**Zahraničný výbor Národnej rady Slovenskej republiky**

**A. s c h v a ľ u j e**

 stanovisko Zahraničného výboru Národnej rady Slovenskej republiky, ktorým odmieta legitimizáciu okupácie a anexie Krymu návštevou ústavných činiteľov Slovenskej republiky tak ako je uvedené v prílohe tohto uznesenia;

#### **B. p o v e r u j e**

 **predsedníčku výboru**

informovať o výsledku rokovania Zahraničného výboru Národnej rady Slovenskej republiky predsedu Národnej rady Slovenskej republiky.

 **Adriana Pčolinská Katarína Cséfalvayová**

 **Ľuboš Blaha** predsedníčka výboru

 overovateľ výboru

## P r í l o h a

## k uzneseniu Zahraničného

## výboru Národnej rady SR

## č. 103 z 8. augusta 2018

**Stanovisko Zahraničného výboru Národnej rady Slovenskej republiky, ktorým odmieta legitimizáciu okupácie a anexie Krymu návštevou ústavných činiteľov Slovenskej republiky**

Zahraničný výbor Národnej rady Slovenskej republiky v súlade so spoločnou pozíciou členských krajín Európskej únie a Severoatlantickej aliancie neuznáva výsledky nelegálneho referenda na Kryme z marca 2014. Pripojenie polostrova k Ruskej federácii porušilo základné princípy medzinárodného práva a narušilo zvrchovanosť a územnú celistvosť Ukrajiny.

Keďže Slovenská republika naďalej považuje Krym za územie Ukrajiny v jej medzinárodne uznaných hraniciach, Zahraničný výbor Národnej rady Slovenskej republiky odmieta akékoľvek prejavy legitimizácie okupácie a anexie Krymu návštevou ústavných činiteľov Slovenskej republiky.